## Carlos Mazón destaca la “capacitat de creixement turístic” de la província de Castelló per a “contribuir a la recuperació de la Comunitat”

*** Assenyala que “estem treballant perquè l’aeroport de Castelló dispose de noves rutes i millors connexions” i destaca “l’estratègia provincial i autonòmica de no posar cap bastó a la roda del turisme”
* Ressalta l’oferta turística de la província que “està xafant fort” amb el seu producte de costa, interior, gastronomia o festivals per a aconseguir enguany un “nou rècord de turistes”
* Destaca el paper del sector “com a font de recursos extraordinària i atracció de gasto” que afavorisca la reconstrucció de les zones afectades per les riuades
* Recorda l’eliminació de la taxa turística perquè a la Comunitat “rebem el turista amb els braços oberts”**

**Madrid.**

El president de la Generalitat, Carlos Mazón, ha reafirmat el compromís de la Generalitat per a “donar suport a la província de Castelló en la seua capacitat de creixement turístic i, contribuir així, al desenrotllament i recuperació de la Comunitat Valenciana”.

Així s’ha manifestat el cap del Consell en la presentació realitzada per la Diputació de Castelló en Fitur a on ha estat acompanyat per la presidenta de la institució, Marta Barrachina.

El president ha ressaltat que l’oferta turística de la província de Castelló “està xafant fort” i ha realçat el seu producte de costa, interior, gastronomia, cultural o de festivals de música “per a continuar atraient turistes, aconseguir un nou rècord i mostrar que som infinitament únics”.

En este sentit, ha incidit en el suport del Consell a la promoció de la província, al mateix temps que ha apuntat que “estem treballant perquè l’aeroport de Castelló dispose de noves rutes i millors connexions”.

D’esta manera, ha destacat l’aposta de l’estratègia provincial i autonòmica “bolcada amb el turisme i amb no posar cap bastó a la roda al sector”. Per això, ha recordat “l’eliminació de la taxa turística perquè a la Comunitat Valenciana rebem el turista amb els braços oberts”.

Durant la seua intervenció, Mazón ha agraït “l’aliança” de la província amb tota la Comunitat Valenciana que té en el sector turístic “una font de recursos extraordinària i atracció de gasto” que contribuïx a la recuperació de les zones afectades per les riuades.

Fecha: 22/01/2025